A4-0211/98

Πρόταση σύστασης του Ευρωπαϊκού Κοινοβουλίου προς το Συμβούλιο σχετικά με ευρωπαϊκή συνεργασία στο πλαίσιο της έκτακτης συνόδου της Γενικής Συνέλευσης των Ηνωμένων Εθνών για την Καταπολέμηση των Ναρκωτικών (UNGASS)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο ενόψει κατάστρωσης μιας κοινής πλατφόρμας της Ευρωπαϊκής Ένωσης για την έκτακτη σύνοδο της Γενικής Συνέλευσης των Ηνωμένων Εθνών με θέμα τη διεθνή συνεργασία για την καταπολέμηση των ναρκωτικών (COM(97)0670 - C4-0113/98),

- έχοντας υπόψη την πρόταση σύστασης προς το Συμβούλιο που υπέβαλε η κ. Aglietta και 60 ακόμη βουλευτές σχετικά με την εναρμόνιση των νομοθετικών διατάξεων στον τομέα των ναρκωτικών (B4-1238/96),

- έχοντας υπόψη το άρθρο Κ.6 της Συνθήκης ΕΕ,

- έχοντας υπόψη το άρθρο 46, παράγραφος 3 του Κανονισμού του,

- έχοντας υπόψη το ψήφισμά του της 15ης Ιουνίου 1995 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο που αφορά σχέδιο δράσης της Ευρωπαϊκής Ένωσης για την καταπολέμηση των ναρκωτικών (1995-1999) ((ΕΕ C 166 της 3.7.1995, σελ. 116)),

- έχοντας υπόψη την κοινή δράση της 17ης Δεκεμβρίου 1996 - που εγκρίθηκε από το Συμβούλιο βάσει του άρθρου Κ.3 της Συνθήκης ΕΕ - σχετικά με την προσέγγιση των νομοθετικών διατάξεων και των διαδικασιών των κρατών μελών της Ευρωπαϊκής Ένωσης για την καταπολέμηση της εξάρτησης από τα ναρκωτικά και την πρόληψη και καταπολέμηση του παρανόμου εμπορίου ναρκωτικών ((ΕΕ L 342 της 31.12.1996, σελ. 6)),

- έχοντας υπόψη την παγκόσμια έκθεση για τα ναρκωτικά του Διεθνούς Προγράμματος Ελέγχου των Ναρκωτικών των Ηνωμένων Εθνών (UNDCP),

- έχοντας υπόψη την ετήσια έκθεση της Μονάδας Ναρκωτικών της Europol του 1996,

- έχοντας υπόψη την ετήσια έκθεση 1997 του Ευρωπαϊκού Κέντρου Παρακολούθησης των Ναρκωτικών και της Τοξικομανίας σχετικά με την κατάσταση του προβλήματος των ναρκωτικών στην Ευρωπαϊκή Ένωση,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0359/97),

- έχοντας υπόψη την δεύτερη έκθεση της Επιτροπής Πολιτικών Ελευθεριών και Εσωτερικών Υποθέσεων (A4-0211/98),

1. απευθύνει προς το Συμβούλιο τις ακόλουθες συστάσεις:

(Σύσταση 1)

αναγνωρίζει, μαζί με την Επιτροπή, ότι οι πολιτικές για την καταπολέμηση των ναρκωτικών θα έπρεπε να βασίζονται στη βασική ιδέα ότι η χρήση ναρκωτικών αποτελεί όχι μόνο τη συνέπεια ατομικών επιλογών αλλά είναι επίσης το αποτέλεσμα των κοινωνικών συνθηκών που περιθωριοποιεί ορισμένες ομάδες του κοινωνικού συνόλου. Για το λόγο αυτό υπογραμμίζει ότι είναι αναγκαίο να συνδεθεί η καταπολέμηση της φτώχειας, της ανεργίας και της κοινωνικής αδικίας με τα προβλήματα τόσο της χρήσης ναρκωτικών όσο και της παραγωγής παράνομων ναρκωτικών[semigr ]

(Σύσταση 2)

αναγνωρίζει την ευστοχία των πρόσφατων δηλώσεων της Επιτροπής, σύμφωνα με τις οποίες «η καταπολέμηση των ναρκωτικών δεν πρέπει να περιορίζεται σε ένα ζήτημα χορήγησης κονδυλίων» και «η μάχη κατά των ναρκωτικών δεν μπορεί να διεξαχθεί μόνο σε αστυνομικό και δικαστικό επίπεδο»[semigr ]

(Σύσταση 3)

ζητεί από τα κράτη μέλη και το Συμβούλιο, στο πλαίσιο της πολιτικής δήλωσης που εγκρίθηκε στην έκτακτη σύνοδο της Γενικής Συνέλευσης των Ηνωμένων Εθνών στη Νέα Υόρκη και της δέσμευσης για ενισχυμένη διεθνή συνεργασία, να καταρτίσουν, όπως αναμένεται, νέες στρατηγικές και νέα προγράμματα που θα στοχεύουν στη μείωση της ζήτησης ναρκωτικών και στην πρόληψη της νομιμοποίησης παρανόμων κεφαλαίων πριν από το 2003[semigr ]

(Σύσταση 4)

καλεί το Συμβούλιο, όπως και η Επιτροπή σε ανακοίνωσή της σχετικά με τη Γενική Συνέλευση του ΟΗΕ των Ηνωμένων Εθνών για την Καταπολέμηση των Ναρκωτικών, να δώσει υψηλή προτεραιότητα στο πρόβλημα των νέων συνθετικών ναρκωτικών και να αντιμετωπίσει το πρόβλημα της απειλής του οργανωμένου εγκλήματος σε συνάρτηση με το λαθρεμπόριο ναρκωτικών[semigr ]

(Σύσταση 5)

ζητεί από τα κράτη μέλη να απαντήσουν στην πρόκληση που αποτελεί για τον πολιτικό κόσμο η ανησυχητική, ανεξέλεγκτη και επί του παρόντως μη ελέγξιμη διάδοση μιας ολοένα και πιο ανθηρής μαύρης αγοράς συνθετικών ναρκωτικών, των οποίων η παραγωγή δεν απαιτεί καμία ιδιαίτερη υποδομή και σε σχέση με τα οποία οι ίδιες βασικές αρχές που διέπουν τη σημερινή πολιτική στον τομέα των ναρκωτικών παρουσιάζονται ακόμη πιο ακατάλληλες[semigr ]

(Σύσταση 6)

επισημαίνει ότι οι διαφορετικές προσεγγίσεις του θέματος των ναρκωτικών παρακωλύουν αυτή τη στιγμή την εναρμόνιση τόσο σε επίπεδο νομοθεσίας όσο και πρακτικής και καλεί σχετικώς το Συμβούλιο να προσανατολίσει την ευρωπαϊκή πολιτική για τα ναρκωτικά, τόσο σε εθνικό όσο και σε διεθνές επίπεδο, κατ´ αρχήν προς την ενίσχυση και σαφή βελτίωση της συνεργασίας μεταξύ Οργάνων της Ευρωπαϊκής Ένωσης, κρατών μελών, περιφερειών και πόλεων[semigr ]

(Σύσταση 7)

καλεί τα κράτη μέλη να εστιάσουν ακόμη περισσότερο την προσοχή τους στα κοινωνικά θέματα και προβλήματα που συνδέονται με την κατάχρηση ναρκωτικών και να δώσουν προτεραιότητα, όπως η Επιτροπή, στις πολιτικές για τη μείωση της ζήτησης[semigr ]

(Σύσταση 8)

καλεί το Συμβούλιο και τo Διεθνές Πρόγραμμα Ελέγχου των Ναρκωτικών των Ηνωμένων Εθνών (UNDCP) να αναγνωρίσουν ότι οι χαμηλότερες τιμές και η προσφορά μεγαλύτερων ποσοτήτων ναρκωτικών, ιδίως ηρωΐνης, δεν επιτρέπουν καμία υπαναχώρηση στον αγώνα για την εξάλειψη του εμπορίου των ναρκωτικών αυτών, και επισημαίνει ότι θα πρέπει να προβλεφθούν επαρκή μέτρα εκπαίδευσης, θεραπείας και αποκατάστασης[semigr ]

(Σύσταση 9)

ζητεί από τα κράτη μέλη να διευρύνουν την ανταλλαγή εμπειριών και πληροφοριών κυρίως σε κοινωνικά θέματα και στον τομέα της υγείας σε επίπεδο διεθνές, κρατών, περιφερειών και δήμων και στο πλαίσιο αυτό να βελτιώσουν την κοινωνική συμμετοχή, τις κοινωνικές εταιρικές σχέσεις και τα μέτρα που προορίζονται για ευάλωτες ομάδες όπως νέους, τοξικομανείς και πρώην τοξικομανείς[semigr ]

(Σύσταση 10)

καλεί τα κράτη μέλη να καταβάλλουν προσπάθειες για την εφαρμογή συγκρίσιμων στατιστικών κριτηρίων σε θέματα ναρκωτικών καθώς και την εκτέλεση κοινών ερευνητικών εργασιών όσον αφορά τις βιολογικές, ιατρικές και κοινωνικοοικονομικές συνέπειες της τοξικομανίας καθώς και τις επιπτώσεις της στην υγεία και τη διάρκεια ζωής των ατόμων[semigr ]

(Σύσταση 11)

καλεί τα κράτη μέλη να αναγνωρίσουν την αναντιστοιχία μεταξύ της ισχύουσας νομοθεσίας σχετικά με την προβληματική χρήση ναρκωτικών αφενός και της εφαρμογής και επιβολής της στην πράξη αφετέρου[semigr ] ζητεί συνεπώς τη διεξαγωγή έρευνας σχετικά με το κατά πόσον οι αναντοιστοιχίες αυτές συμβιβάζονται προς τις επικυρωθείσες συμβάσεις για τα ναρκωτικά[semigr ]

(Σύσταση 12)

ζητεί από τα κράτη μέλη, σε ευθυγράμμιση με την ανακοίνωση της Ευρωπαϊκής Επιτροπής σχετικά με τη Γενική Συνέλευση των Ηνωμένων Εθνών για την καταπολέμηση των ναρκωτικών, να αναγνωρίσουν πόσο σημαντική είναι η ισορροπία μεταξύ μιας ιδεαλιστικής αντίληψης για την κοινωνία που δεν χρησιμοποιεί ναρκωτικά και των θετικών αποτελεσμάτων μιας πραγματιστικής αντιμετώπισης[semigr ]

(Σύσταση 13)

φρονεί ότι οι πειραματικές δράσεις (για τη μείωση των επιζημίων επιπτώσεων, τη μείωση της ζήτησης ναρκωτικών, τη θεραπεία και αποκατάσταση των τοξικομανών και την πρόληψη της εγκληματικότητας, καθώς και τη μελέτη των επιβλαβών επιδράσεων που έχουν τα διάφορα ναρκωτικά στην υγεία), οι οποίες προωθούνται πολιτικώς σε επίπεδο πόλεων και περιφερειών και κρατών πρέπει να αναλύονται ενδελεχώς, προκειμένου να καθίσταται σαφές εάν προσφέρουν νέες λύσεις, ούτως ώστε να περιορισθούν τα προβλήματα γύρω από τα ναρκωτικά[semigr ]

(Σύσταση 14)

σε ό,τι αφορά τις αναπτυσσόμενες χώρες, αναγνωρίζει τη σπουδαιότητα της εξεύρεσης νέων μεθόδων μείωσης των προβλημάτων που έχουν σχέση με τα ναρκωτικά, συμπεριλαμβανομένης της συμμετοχής των τοπικών κοινοτήτων στο σχεδιασμό πρωτοβουλιών για τη μείωση της χρήσης ναρκωτικών και των καλλιεργειών φυτικών ειδών που συνδέονται με τα ναρκωτικά[semigr ]

(Σύσταση 15)

θεωρεί ότι, κάθε ανάπτυξη νέων μεθόδων καταπολέμησης των ναρκωτικών πρέπει να πραγματοποιηθεί από ειδικούς επιστήμονες και να αποτελέσει το αντικείμενο επιστημονικής αξιολόγησης[semigr ]

(Σύσταση 16)

καλεί το Συμβούλιο όπως, ευθυγραμμίζοντας την πολιτική του προς το πρόγραμμα κοινοτικής δράσης για την πρόληψη της εξάρτησης από τα ναρκωτικά και λαμβάνοντας υπόψη τις εθνικές πολιτικές και ρυθμίσεις, να επιτρέψει στις αρχές τοπικής και περιφερειακής αυτοδιοίκησης να αναπτύξουν, στο δικό τους διοικητικό επίπεδο, πρωτοβουλίες με στόχο τη μείωση των επιζημίων επιπτώσεων και της ζήτησης[semigr ]

(Σύσταση 17)

καλεί τα κράτη μέλη να καταβάλουν κάθε δυνατή προσπάθεια ούτως ώστε να ισχύει και για τους τοξικομανείς χωρίς εξαιρέσεις, το δικαίωμα σε κατάλληλη ιατρική περίθαλψη μέριμνα, θεραπεία και αποκατάσταση. Τα μέτρα αυτά, τα οποία πρέπει να λαμβάνονται σε συνεργασία μεταξύ των υπηρεσιών δημόσιας υγείας και ιατρικής περίθαλψης αφενός και των κοινωνικών υπηρεσιών αφετέρου, πρέπει να ελέγχονται από άτομα με ιατρικές γνώσεις και να στοχεύουν στο να καθίσταται ο τοξικομανής ελεύθερος από κάθε εξάρτηση[semigr ]

(Σύσταση 18)

καλεί επιτακτικά το Συμβούλιο να διαθέσει περισσότερες πιστώσεις για τους τομείς της πρόληψης και του ελέγχου της ζήτησης και της προσφοράς ναρκωτικών, στο πλαίσιο ενημέρωσης και κατάρτισης κυρίως των νέων, της οικογένειας και των ομάδων που πλήττονται περισσότερο από το πρόβλημα καθώς και για την πολιτική περιορισμού των ζημιών και την βελτίωση των εγκαταστάσεων υγειονομικής περίθαλψης και υποδοχής, καθώς και των θεραπευτικών κοινοτήτων, των τοξικομανών, που πρέπει, σύμφωνα με τις διατάξεις της Συνθήκης για την Ευρωπαϊκή Ένωση, να αποφασίζονται σε κάθε κράτος μέλος[semigr ]

(Σύσταση 19)

ζητεί από τα κράτη μέλη να διαθέσουν περισσότερους πόρους για εγκαταστάσεις αποτοξίνωσης, αποκατάστασης και άλλων ειδών υγειονομικής περίθαλψης για τους ναρκομανείς, με στόχο μια ζωή απαλλαγμένη από τα ναρκωτικά[semigr ]

(Σύσταση 20)

καλεί το Συμβούλιο να πραγματοποιήσει στα κράτη μέλη μια ανεξάρτητη αξιολόγηση των αποτελεσμάτων της πολιτικής που εφαρμόζεται στο πλαίσιο των συμβάσεων των Ηνωμένων Εθνών για τα ναρκωτικά με στόχο την ενημέρωση και συμπλήρωσή τους, ώστε να ληφθεί υπόψη ο ταχέως αναπτυσσόμενος και μεταβαλλόμενος χαρακτήρας των νέων συνθετικών ναρκωτικών[semigr ]

(Σύσταση 21)

ζητεί από το Ευρωπαϊκό Κέντρο Παρακολούθησης Ναρκωτικών και Τοξικομανίας (ΕΚΠΝΤ) να υποβάλει στοιχεία βάσει των οποίων θα καταστεί δυνατή μια πραγματική αξιολόγηση της κατάστασης και καλεί τα κράτη μέλη να συνεργασθούν για την εκπόνηση μιας τέτοιας βάσης ομοιογενών δεδομένων[semigr ]

(Σύσταση 22)

ζητεί από τα κράτη μέλη να υποστηρίξουν το σχέδιο της Επιτροπής να προτείνει δέσμη μέτρων που να ξεκινούν από τη βελτίωση της συγκρισιμότητας και της ακρίβειας των στατιστικών στοιχείων μεταξύ των κρατών μελών και συνεπώς της καλύτερης αξιολόγησης και φθάνουν ως την καλύτερη ανταλλαγή πληροφοριών σχετικά με τις αποτελεσματικότερες πρακτικές που εφαρμόζονται σήμερα από τα διάφορα κράτη μέλη[semigr ]

(Σύσταση 23)

θεωρεί ότι οι δραστηριότητες του ΕΚΠΝΤ στον τομέα της μείωσης και του ελέγχου της ζήτησης έχουν μείζονα σημασία, γι' αυτό και υποστηρίζει την ανάγκη για ορθά και συγκρίσιμα στατιστικά στοιχεία και για αξιολογήσεις των διαφόρων στρατηγικών καταπολέμησης των ναρκωτικών στα κράτη μέλη[semigr ] θεωρεί ότι το Ευρωπαϊκό Κοινοβούλιο και το Συμβούλιο πρέπει να ενημερώνονται επί των αποτελεσμάτων[semigr ] ζητεί από το ΕΚΠΝΤ να εντείνει τις έρευνές του στον τομέα του ελέγχου και της μείωσης της προσφοράς[semigr ]

(Σύσταση 24)

ζητεί όπως το Συμβούλιο, επαναβεβαιώσει και ενισχύσει την προσήλωσή του στις συμβάσεις των Ηνωμένων Εθνών του 1961, 1971 και 1988, και δώσει μια πολιτική δυναμική στο επίπεδο των μελών των Ηνωμένων Εθνών, εις τρόπον ώστε η καταπολέμηση των ναρκωτικών και του οργανωμένου εγκλήματος, συμπεριλαμβανομένων των νέων απειλών που αποτελούν τα συνθετικά ναρκωτικά, να τεθούν στο επίκεντρο του διεθνούς ενδιαφέροντος και να αποτελέσουν αναπόσπαστο τμήμα των βασικών πολιτικών[semigr ]

(Σύσταση 25)

καλεί την Ευρωπαϊκή Ένωση να συντονίσει καλύτερα τις δραστηριότητές της στον τομέα των ναρκωτικών με τα αρμόδια όργανα των Ηνωμένων Εθνών[semigr ]

(Σύσταση 26)

καλεί το Συμβούλιο να εξετάσει τη δυνατότητα ένταξης των χωρών της Κεντρικής Ευρώπης και της Κύπρου στο ευρωπαϊκό δίκτυο πληροφόρησης για τα ναρκωτικά και τους τοξικομανείς (REITOX)[semigr ]

(Σύσταση 27)

ζητεί από το Ευρωπαϊκό Κέντρο Παρακολούθησης Ναρκωτικών να προτείνει στα κράτη μέλη την έγκριση ενιαίας μεθοδολογίας και κοινών δεικτών τόσο για την προσφορά όσο και για τη ζήτηση ναρκωτικών[semigr ]

(Σύσταση 28)

τονίζει, στο πλαίσιο του εμπορίου ναρκωτικών, τη σημασία της ποινικοποίησης της λεύκανσης χρημάτων, σύμφωνα με τη διαπίστωση της Επιτροπής, ότι όσο περισσότερες είναι οι δυνατότητες επιβολής κυρώσεων τόσο ευκολότερος θα είναι ο εντοπισμός της εγκληματικής προέλευσης χρημάτων και τόσο ευκολότερο θα είναι να υλοποιηθεί η αναγκαία διεθνής συνεργασία[semigr ]

2. αναθέτει στον Πρόεδρό του να διαβιβάσει την παρούσα σύσταση στο Συμβούλιο και -προς ενημέρωση - στην Επιτροπή και τις κυβερνήσεις των κρατών μελών.